kardosdrur/scandi-wiki huggingface dataset:
Danmarks Museum for Lystsejlads

Danmarks Museum for Lystsejlads er et maritimt museum i Svendborg, som formidler maritim kulturarv og historie om lystsejlads i Danmark. Museet er en selvejende, ikke offentligt støttet institution, som formidler mere end 150 års historie om lystsejlads og sejlsport i Danmark. Det er Nordens største af sin art, og rummer bl.a. udstillingsbåde, tegninger, modeller og historiske effekter. Museet har til huse i en nedlagt værftshal på Frederiksøen, på Svendborg Havn. Hallen er indrettet med en udstilling, aktiviteter, café, loungeområde, museets eget bibliotek, aktiviteter for børn som f.eks. skattejagt og et arbejdende værksted, hvor der løbende restaureres både af frivillige.

Historie 

Det var sejlsportsmanden, og forfatter til mere en 30 bøger om sejlsport, Bent Aarre der sammen med klubben ”Piraterne” tilbage i 1990 tog initiativ til at starte foreningen bag museet. Åbningen foregik den 6. Juni 1996, hvor museet blev åbnet af Dronning Margrethe og Prins Henrik i Søndre Længe foran Valdemars Slot på Tåsinge. Dér lå det indtil 2015, hvor museet flyttede ind i en nedlagt værftshal på Frederiksøen i Svendborg. Åbningen af det nye museum var i maj 2016.

Udstilling 
I museet er ca. 40 fartøjer udstillet, deriblandt små joller, klassiske kajakker, Starbåden Leise, Danmarks mindste spidsgatter Bette Ole på blot 4 meter og Stormy II som Svend Billesbølle sejlede jorden rundt i mellem 1988 og 1995. Derudover er der effekter som Paul Elvstrøms stopur, fra dengang han vandt sit første OL og verdens første sammensatte toplanterne.

Museet har flere sejlende både. Nogle ligger ved Sejlskibsbroen i Svendborg Havn, mens museets flagskib Runa er hjemmehørende i Skovshoved.

Eksterne henvisninger 
 lystsejlads.dk

Noter 

Museum for Lystsejlads
Museer etableret i 1996
Søfartsmuseer
Svendborg
Slotsbryggen (Nykøbing Falster)

Slotsbryggen er en bydel i Nykøbing Falster på Falster. Den ligger øst for Engboulevarden ud til Guldborg Sund. Bydelen ligger nogenlunde, hvor det tidligere Nykøbing Slot lå. Det er et relativt nybygget område med lejligheder, cafeer og butikker, Nordisk Film Biografer Nykøbing og en lystbådehavn.

Tingsted Å løber ud i havnen ved biografen.

Referencer

Eksterne henvisninger 

Nykøbing Falster
Bydele og forstæder i Danmark
Marie Holst

Marie Holst (født 5. december 1866 i Seest ved Kolding, død 18. februar 1917) var en dansk missionær, som virkede i Indien i Den danske Pathanmission.

Liv og gerning 

Hun blev kaldet til at gå ud som missionær kort tid efter sin omvendelse. Hun blev uddannet dels på Diakonissestiftelsen og dels på den kvindelige lægeskole i London, i 1896 fik hun den medicinske doktorgrad i Bruxelles, hvor efter hun rejste til Sydindien (Bangalore) i et engelsk missionsselskabs tjeneste. I 1898 overtog hun ledelsen af et hospital i Peshawar, som hun forestod indtil 1902. Under hendes ophold her modnedes tankerne om at drive lægemission i distriktets landsbyer med to telte, der kunne tjene hende til bolig, operationsstue og poliklinik (heraf fik virksomheden navnet "Teltmissionen"). Bag ved alt dette lå som hendes livs store drøm at kunne få lov til at drage ind i det lukkede Afghanistan som lægemissionær. 

1902—03 var Frk. Holst i Danmark, hvor en del havde fået interesse for hendes arbejde, og det lykkedes at nå til en foreløbig ordning med det engelske selskab, således at hun blev underholdt af venner i Danmark gennem Dansk Missions Selskab. Da hun rejste ud igen, havde hun lærerinden frk. Malthe med sig (arbejdede i Teltmissionen til 1909). I årene 1904—1907 var byen Hoti ved Mardan udgangspunktet for arbejdet, indtil et nyt, moderne indrettet hospital med missionærbolig i 1908 blev indviet i sidstnævnte by. 

Under frk Holsts 2. hjemmeophold 1909 fik hjemmearbejdet fastere former, idet der blev dannet en særlig komité med professor Saugman som formand. I 1915 blev rektor H. Edv. Hass formand. 

Frk. Holst døde som følge af et ulykkestilfælde 18. februar 1917. Dette i forbindelse med forholdene under 1. verdenskrig medførte, at arbejdet lå stille i nogle år. Nye kræfter meldte sig imidlertid, og 1921 kunne hospitalet i Mardan officielt genåbnes under dr. Anna Bramsen’s ledelse. Den danske Mission fik et særligt område omkring Mardan, af størrelse som Fyn og Falster tilsammen med 1/2 million indbyggere, med ret til at danne en selvstændig kirke. De forandrede forhold har medført, at man mere og mere gik bort fra navnet "Teltmissionen" til det mere betegnende "Den danske Pathanmission".

Noter

Litteratur 
 Eduard Geismar: Ved Afghanistans Grænse; København 1917
 Fra Teltmissionen (Selskabets officielle nyhedsorgan)
 "Teltmissionen" (Salmonsens Konversationsleksikon, 2. udgave, bind XXIII, s. 216-217)

Missionærer fra Danmark
Alan Doyle

Alan Thomas Doyle CM (født 7. maj 1969) er en canadisk musiker og skuespiller, der er bedst kendt som forsanger i det canadiske folkrockband Great Big Sea. Han har også skrevet for og optrådt med Russell Crowe og hans bands, og i 2010 spillede han rollen som Alan-a-Dale i Ridley Scotts film Robin Hood med Crowe i titelrollen som Robin Hood.

Diskografi

Albums

Singler

Musikvideoer

Referencer

Eksterne henvisninger 
 

Great Big Sea
Musikere fra Canada
Sangere fra Canada
Folkrockmusikere
Agnete Nielsen

Agnete Nielsen (født 15. april 1999) er en dansk professionel fodboldspiller, der spiller som midtbanespiller for Vålerenga i Norge. Hun har tidligere spillet for bl.a. Brøndby IF og Fortuna Hjørring i Elitedivisionen og vandt det danske mesterskab for Fortuna Hjørring i 2018 og 2020. 

Hun har spillet for flere af Danmarks ungdomslandshold og er en del af Danmarks U/23-kvindefodboldlandshold.

Hæder

Klub
Fortuna Hjørring
Mestre
 Elitedivisionen: 2017-18, 2019-20
 Landspokalturneringen: 2019

Referencer

Eksterne henvisninger 
 

Kvindelige fodboldspillere fra Danmark
Fodboldspillere fra Fortuna Hjørring
Borussia Dortmund Handball

Borussia Dortmund Handball er et tysk kvindehåndboldhold fra Dortmund i Nordrhein-Westfalen. Klubben spiller sine hjemmekampe i Sporthalle Wellinghofen. De spiller i Handball-Bundesliga Frauen og EHF European League.

Borussia Dortmund førte i den tyske liga Handball-Bundesliga Frauen i 2019/20-sæsonen, på det tidspunkt på sæsonen inden Coronaviruspandedemiens udbrud i marts 2020. I modsætning til den mandlige Bundesliga, blev Borussia ikke kåret som tyske mestre. Klubben havde desuden kvalificeret sig til Final Four i DHB-Pokalen, da sæsonen sluttede. Modstanderen ville have været Frisch Auf Göppingen. Trods ligatitlen, blev de tildelt en plads i EHF Champions League 2020-21. I samme sæson vandt klubben så officielt Handball-Bundesliga Frauen, for første gang.

Klubbens ungdomsafdeling blev også tyske mestre for gang i 2019 og har tidligere vundet det regionale mesterskab i Nordrhein-Westfalen.

Resultater 
Handball-Bundesliga Frauen:
Vinder: 2021
Bronze: 2000
 DHB-Pokal:
Vinder: 1997
Finalist: 2016
EHF Challenge Cup:
Finalist: 2003

Spillertruppen 2021/22

Medarbejdere

Referencer

Eksterne henvisninger 
 Borussia Dortmund Handballs hjemmeside 

Håndboldklubber fra Tyskland
Etableret i 1909
Borussia Dortmund
Andrew Lincoln

Andrew James Clutterbuck, bedre kendt som Andrew Lincoln (født 14. september 1973) er en engelsk skuespiller. Han er bedst kendt for at spille Rick Grimes, hovedpersonen i AMC's The Walking Dead.
Hans første kendte rolle var i This Life, og som Mark i Love Actually.

Ungdom 
Lincoln blev født i London i 1973 som søn af en engelsk mekaniker og en sydafrikansk læge.

Eksterne henvisninger 
 

Skuespillere fra England
Clickbait

Clickbait (kan oversættes til dansk som: Klik-madding) er et nedgørende udtryk for visse websteders forsøg på, med en besnærende overskrift, at lokke folks nysgerrighed til at klikke på et link, der fører dem til en side, hvor indholdet ikke er tilfredsstillende i forhold til deres forventninger til overskriften. Historisk er konceptet afledt af det, de såkaldte gule medier/tabloidpressen har brugt på tryk i årevis. F.eks overskrifter på forsiden af Ekstra Bladet og BT, hvor selve artiklen inde i bladet typisk er skrevet i et overdrevet sprog, og typisk også som skandalesager og sensationer.

Et clickbait består typisk af tre dele. Et foto og en overskrift der består af to sætningsdele: et følelsesmæssigt løfte og en sætning der pirrer nysgerrigheden, men udelader vigtig information.

Se også 
 Falske nyheder

Kilder 

Internetfænomener
Journalistik
Almen

Ordet almen har flere specialiseringer:
 Almenbegreb
 Offentlighed
Femte element

Femte element (element er engelsk og betyder grundstof) har flere betydninger:
 Det femte element - Aristoteles' kvintessens.
 Det femte element (film) - fransk science-fiction film fra 1997, instrueret af Luc Besson.
 Bor (grundstof) - det femte grundstof i det periodiske system.

Se også 
 De fire elementer - egentlig de fire klassiske grundstoffer
 De fem faser - kinesisk oldtidsfilosofi - også forkert kaldet de fem elementer.
Gorm Spaabæk

Gorm Spaabæk (født 8. februar 1954 i Nykøbing Falster) er en dansk maler og grafiker. Gorm Spaabæk er uddannet på Kunstakademiet i København under Erling Frederiksen, Albert Mertz og Dan Sterup-Hansen i perioden 1979-85. Han gennemførte bagefter Kunstpædagogisk Skole sammesteds hos Helge Bertram i perioden 1985-87. Debuterede i 1977 på Kunstnernes Påskeudstilling og udstillede derefter i en årrække på Kunstnernes Efterårsudstilling, Kunstnernes Sommerudstilling og Charlottenborgs Efterårsudstilling.

Gorm Spaabæk fungerede i en årrække som billedkunstner og underviser i billedkunst på bl.a. Dronninglund Gymnasium og på VUC-centre. Han har således været med til at præge flere nordjyske generationers kunstopfattelse. Han har haft formidlingsopgaver for bl.a. Nordjyllands Kunstmuseum, og ikke mindst er Gorm Spaabæk en passioneret debattør om kunst og kunstpolitik, og forholdet mellem kunstnere og det offentlige, hvor han flittigt kæmper for værdien af kunst og kunstnere i samfundet i utallige medieindlæg og skrifter. Ikke mindst plæderer Gorm Spaabæk for en regional og kommunal kunstpolitik, der kan holde på unge kunsttalenter og udvikle det nordjyske kunstliv. Et andet tema han kæmper for er en anstændig udstillingspolitik, der tager et social ansvar overfor de udstillende billedkunstnere.

Mange af hans værker finder inspiration i det skæve og det fortrængte, i billedelementer som ikke optræder i den gængse kunsthistorie. Han er kendt for sine store formater både i tegning og træsnit, hvor de største har en motivflade på 6-9 m2. Hans monumentale tegninger og træsnit indgik i et tema om Irakkrigen åbnet af whislebloweren Frank Grevil på en udstilling i Vrå Kunsthal i 2012. 

Gorm Spaabæk oprettede i 2016 det kunstnerstyrede udstillingssted Skagen Kunsthal, hvor han er daglig leder.

Udvalgte Udsmykninger 
 2020 Nyt boligbyggeri på Carl Scharnbergs Vej i Vrå
 2019 Gymnasiet i Aasiaat i Grønland
 2018 VUK Aalborg, Nørresundby
 2018 Boligbyggeri Sundby Brygge, Nørresundby
 2014 Fælleshuset i Løvvangen i Nørresundby
 2014 Ungdomsboligerne Vejgaard i Aalborg        
 2013 Sundhedshus i Pandrup        
 2013 Boligbyggeri "Vadestedet" i Brovst    
 2012 Kompasset, døgninstitution, Brønderslev    
 2011 Faarup Sommerland - Fliseudsmykning    
 2010 Boligbyggeri Mellem Broerne II, Nørresundby    
 2009 Boligselskabet Nordjylland, hovedkontor    
 2009 KM Fish Machinery i Dybvad    
 2007 KMD´s bygning havnen Aalborg

Medlemskaber 
 Danske Grafikere
 Vrå-Udstillingen
 Grafisk Værksted i Hjørring
 Billedkunstnernes Forbund (BKF)
 Kunstnersamfundet

Legater og Priser 
 Statens Kunstfond
 Akademirådet 
 Dronninglund Sparekasses Kulturpris 2011
 Klara Karolines legat stiftet af Aase og Poul Gernes
 Søren-prisen (Socialdemokratiet i Nordjyllands kulturpris)
 Therkildsens legat
 Frk. Mathilde Hagemanns Legat
 Marie Månssons legat
 Carlsons Præmie
 O.I. Hansens Studiefond
 Henry Heerups Legat

Referencer

Eksterne henvisninger 
 
 Hjemmeside på dansk
 Webpage in English

Malere fra Danmark
Danmarks U/19-kvindefodboldlandshold

Danmarks U/19-kvindefodboldlandshold eller U/19-landsholdet er et hold under Dansk Boldspil-Union (DBU), udvalgt blandt alle danske kvindelige fodboldspillere under 19 år, til at repræsentere Danmark i internationale U/19-fodboldturneringer arrangeret af FIFA og UEFA samt i venskabskampe mod andre nationale fodboldforbunds udvalgte U/19 hold.

Resultater

U/19 EM i fodbold for kvinder

Aktuel trup 
Følgende 20 spillere blev udtaget til truppen ved La Manga-turneringen i Marts 2020.

Kampe og mål opdateret pr. 30. maj 2020.

Cheftræner: Søren Randa-Boldt

Eksterne henvisninger 

 
U/19-fodboldlandshold
Nationalpark Circeo

Nationalpark Circeo eller på italiensk Parco Nazionale del Circeo er en nationalpark i Italien, der blev oprettet i 1934. Den omfatter en stribe af kystlandet mellem Anzio til Terracina, en del af skovene i San Felice Circeo, og øen Zannone. Den ligger ved det Tyrrhenske Hav i regionen Latium omkring 90 km sydøst for Rom.

Nationalparken blev oprettet på ordre af Benito Mussolini, som af senator Raffaele Bastianelli blev rådgivet til at beskytte de sidste rester af de Pontinske Sumpe. Det er den eneste nationalpark i Italien der kun ligger i lave kystegne. Den omfatter dog det 	541 meter høje høje forbjerg Monte Circeo der ligger på en pynt der danner sydenden af de Pontinske Sumpe.

Parken kan inddeles i fem hovedhabitater: skoven, forbjerget, kystklitterne, vådområderne og øen Zannone.

Se også 
 Nationalparker i Italien

Referencer 

 Officiel website  
 Park Authority on Parks.it   

!
Lazio
Nuuk Taxi

Nuuk Taxi er et taxaselskab i Nuuk i Grønland. Selskabet er en fusion af to taxaselskaber, Godthåb Taxa og Minitaxa. Selskabet har cirka 1 million kørsler om året og kører døgnet rundt, året rundt, kun afbrudt af ekstreme vejrfænomener.

Historie 
Den første taxatjeneste i Nuuk blev oprettet den 5. august 1960. Taxatjenesten bestod i begyndelsen af en enkelt grøn folkevogn med lad som var konverteret til en taxa.

Den 1. august 1971 oprettedes så Minitaxa som havde åbningstider fra 06 til 01. Den 1. december 1971 blev styringen flyttet til Tuapannguit og blev nu døgnbemandet. Taxatjenesten var på dette tidspunkt ikke en rentabel forretning og selskabets regnskab var afhængig af Godthåb Olietransport og Godthåb Bådeforening, som begge blev serviceret af centralpasserne. Den 11. april 1984 slog to andre mindre taxaselskaber sig sammen og dannede Godthåb Taxa. Godthåb Taxa blev fusioneret den 6. juli 2004 med Minitaxa hvorved det nuværende selskab Nuuk Taxi bliver oprettet.

Referencer 

Transport i Grønland
Etableret i 2004
Taxi
Taxiselskaber
Andronikos fra Rhodos

Andronikos fra Rhodos var en fornyer af den aristoteliske filosofi. Han levede 1. århundrede e. Kr. Man ved ikke om han bøde i Athen, hvor han muligvis var skolark for Lykeion eller i Rom.

Hans betydning anses oftest at være hans redigering af Aristoteles' skrifter til en samlet udgave, der dog kun indeholdt de exoteriske skrifter, de såkaldt pragmatier. Disse udgav han i anden halvdel af det første årh. e. Kr. På grund af hans udgave blev disse skrifter vidt udbredte, mens de exoteriske, altså dem Aristoteles selv havde tiltænkt udgivelse, gik tabt; de var allerede tabt på Ciceros tid. Andronikos' udgave er derfor grundlaget for alle senere udgivelser. Flere forskere har dog bestridt Andronikos rolle mht. redigeringen, især Jonathan Barnes og Werner Jaeger.

Andronikos egne skrifter, derunder Aristoteles-kommentarer, er alle gået tabt. Afhandlingen Peri pathon og en parafrase af Den nikomakhæiske etik, der tidligere blev tilskrevet ham, har vist sig at stamme fra en anden forfatter.

Literatur 
 Marian Plezia: De Andronici Rhodii studiis Aristotelicis. Nakl. Polskiew Akad. Um., Kraków 1946
 Paul Moraux: Les listes anciennes des ouvrages d'Aristote, Louvain 1951
 Paul Moraux: Der Aristotelismus bei den Griechen von Andronikos bis Alexander von Aphrodisias. Bd. 1: Die Renaissance des Aristotelismus im 1. Jahrhundert vor Christus. De Gruyter, Berlin 1973, S. 45–141
 Richard Goulet: Andronicus de Rhodes. In: Richard Goulet (Hrsg.): Dictionnaire des philosophes antiques, Bd. 1, CNRS, Paris 1989, , S. 200−202
 Jonathan Barnes, Miriam Griffin: Philosophia Togata II, Oxford 1997, S. 24–44

Eksterne links 
 Supplement zu Andronikos in der Stanford Encyclopedia of Philosophy

Noter 

Filosoffer fra Grækenland
Oldgræske filosoffer
Malestok

En malestok er et redskab brugt af malere til at hvile hånden og armen, når der skal arbejdes på detaljer, hvor hånden skal kunne holdes helt roligt. Malestokken består af en stang af træ eller aluminium. I den ene ende er en kugle eller pude af skind. Kuglen kan hvile på lærredet uden at skade dette (eller på kanten eller rammen). Hånden støttes da på selve pinden. 

Malestokken benyttes både af kunstmalere og skiltemalere. 

I malerier fra det 16. århundrede til det 19. århundrede optræder malestokken ofte på selvportrætter og på portrætter af kunstnerkolleger. Malestokken er ved siden af palet, staffeli og pensel en af malerkunstens attributter.

Eskterne henvisninger 

Malerudstyr
Maleri
Paletkniv (maleri)

En paletkniv eller malekniv er et redskab til brug i oliemaleriet. Den kan benyttes til at blande farver, til at smøre farve på lærredet (f.eks. ved impasto-teknikken) og til at skrabe farverester af paletten efter dagens arbejde. Den benyttes også under præpareringen af lærredet både til at påføre lim og til at skrabe overskydende lim fra bagsiden af lærredet. 

Paletknive findes i mange udførelser og størrelser, både lige og med et ”knæk” på stangen til bladet. Paletknive er gerne meget elastiske, idet bladet bliver tyndere mod spidsen. En paletkniv må ikke være skarp. Bliver den utilsigtet skarp ved brugen, bør den slibes sløv ved at holdes vinkelret mod en slibesten.

Kilder og henvisninger
 Oliemaleri, teknik, materialer og mestre – København 1968 / Akke Kumlien, 

Knive
Maleri
Flyvehavre

Flyvehavre (Avena fatua) er en plante af planteslægten af græsser, tæt beslægtet med dyrket havre (Avena sativa). Småaksene er noget større end hos dyrket havre og har lange stakke, hårede dækblade og tidligt affaldende frugter.

Flyvehavre stammer oprindelig fra Centralasien og betragtes som ukrudt i Danmark og det øvrige EU. Forekomst af flyvehavre kan mindske høstudbyttet væsentligt, og bekæmpelse er derfor påbudt ved lov.

Referencer

Eksterne henvisninger 

 Felthåndbogen: Flyve-havre , hentet 19. november 2017.

Enårige urter
Havre
Dustin Moskovitz

Dustin Aaron Moskovitz (født 22. maj 1984) er en amerikansk internet iværksætter, der var medstifter af Facebook.

Eksterne henvisninger 

Facebook
Personer fra Florida
Monte Circeo

Monte Circeo (også Promontorio del Circeo, latin: Mons Circeius) er et 541 meter højt bjerg som danner en halvø i Gaetabugten i det Tyrrhenske hav på Italiens sydvestlige kyst. Det ligger på kysten mellem Anzio og Terracina, i nærheden af San Felice Circeo. Monte Circeo markerer sydenden af de i antikken kendte Pontinske Sumpe. Monte Circeo er en del af Nationalpark Circeo.

I grotten Guattari på Monte Circeo har man fundet dele af et Neandertalmenneske, hvilket tyder på at området har været beboet i meget lang tid. Området har senere været beboet af volskere inden den romerske koloni, Circeo, grundlagdes på halvøens østlige del.

Et areal på 87,60 km² blev i 2020 udpeget til biosfærereservat under UNESCOs Menneske og biosfære-programmet.

Kilder og henvisninger 

 The Promontory of Circeo
 1911 Encyclopædia Britannica/Circeius Mons

Bjerge i Italien
Lazio
Biosfærereservater under UNESCO
Découvertes Gallimard

Découvertes Gallimard (bogstaveligt talt „Opdagelser Gallimard“; på dansk: Ny viden om nyt og gammelt, varianttitel: Ny viden) er titlen på en serie af mere end syvhundrede bøger skabt af Pierre Marchand for det franske forlag Éditions Gallimard. Bøgerne vandt popularitet i begyndelsen af 1990'erne, hvor forskellige bind er blevet oversat til mere end 20 sprog.

Den rigt illustrerede serie fokuserer på arkæologi, historie, kultur, kunst, religion, videnskab fra antikken til moderne tid. Det første bind handler om det gamle Egypten og udgivet den 21. november 1986, skrevet af den franske egyptolog . Der er i øjeblikket mere end femhundrede forfattere skrevet til serien.

Forlaget Roth begyndte at udgive serien under titlen „Ny viden om nyt og gammelt“ i Danmark i 1993. Vikingerne – havenes erobrere er det første bind af den danske udgave.

Liste over bøger 
Liste over bøger i serien „Ny viden om nyt og gammelt“.

Referencer

Eksterne henvisninger 

  

Encyklopædier
Karbonpapir

Karbonpapir er særligt præpareret papir, der bruges til at fremstillet kopier, når der skrives. Der kan enten bruges kuglepen, skrivemaskine eller printer med anslag (matrixprinter og typehjulsprinter). Karbonpapir benyttes ofte hæftet sammen med blanketter i en 'sandwich', således at der fremstilles et antal kopier under brugen. På den måde kan en person, der har kvitteret for et eller andet, med det samme få en kopi. Blanketter med karbonpapir og flere kopier fås i 'endeløse' baner til visse printere. Karbonpapir findes også som et løst ark, der kan lægges ind mellem to ark på en dags dato-blanket eller lignende. Endelig findes karbonpapir som løse ark i formatet A4, der kan lægges mellem to ark papir, som derefter benyttes i en skrivemaskine. Denne type karbonpapir mangler ofte to af hjørnerne, hvilket gør det nemmere at holde sammen på lagene af papir. Kopierne kan eventuelt skrives på særligt tyndt gennemslagspapir.

Karbonpapir består af et papirlag, kaldet råpapiret, der på den ene side er behandlet med voks for at modvirke arkets tilbøjelighed til at glide. Under voksen findes ofte et påtryk, der viser fabrikantens navn. På den anden side af råpapiret er der et lag plastik kaldet mellemplasten. Dette lag skal forhindre det yderste lag, der består af en fedtet, ikke-tørrende farve i at opsuges i råpapiret. Det er dette farvelag, der smitter af på det bagvedliggende papirark, når der skrives på det forreste ark.

Karbonpapir kan ofte benyttes op til 50 gange, før farven er brugt op. Karbonpapir findes i kvaliteter, der tillader 5, 8 og 12 gennemslag. Karbonpapir tåler dårligt varme og direkte sollys. Sort karbonpapir giver lysægte gennemslag.

Karbonpapir erstattes i nogle tilfælde med selvkopierende papir.

Kilder og henvisninger 
 Bogladens papirvarer. Odder, 1976. Af Poul Rishede og Per Salbøg.

Se også 
 Carbon copy

Tegne- og skriveudstyr
Claymore-mine

En claymore-mine er en amerikansk antipersonelmine, der anbringes over jorden på et stativ af korte ben. Den udløses med fjernkontrol eller med snubletråd. Minen er retningsbestemt og udslynger et stort antal stålkugler (omkring 700) i en bue på 60° ud til en afstand af omkring 100 meter. Minen blev udviklet i perioden 1952-1956 af Norman McLeod og er opkaldt efter et skotsk højlandssværd. Minen anvendes i mange lande, herunder Danmark hvor den dog kun findes med fjernudløsning for at overholde Ottawakonventionen om forbud mod brug af anti-personelminer. 

Typen er kopieret af mange lande.

Landminer
Per Johansson

Per Johansson (født 10. november 1970) er en svensk håndboldtræner, der er landstræner for Hollands kvindehåndboldlandshold. Han trænede fra november 2017 til november 2020, s kvindelandshold.

Per Johansson startede sin kariere som spiller i Uddevalla HK. Han gik efterfølgende trænervejen, og har tidligere været landstræner for Sveriges kvindehåndboldlandshold og klubtræner for rumænske CSM Bucuresti og russiske Rostov-Don. Desuden har han fungeret som ekspert kommentator for svensk tv (SVT)

Referencer 

Håndboldtrænere fra Sverige